**Miro Hovinen** (s. 29. huhtikuuta 1992 Espoo) on suomalainen jääkiekkopuolustaja, joka pelaa Mestis-joukkue Kooveessa.

Ura
---

### Seuraura

Hovinen on Espoon Jääklubin kasvatti ja hän siirtyi C-juniori-ikäisenä Jokereihin. Hän toimi kaudella 2007–2008 seuran C-nuorten kapteenina ja voitti SM-pronssia. Kaudella 2008–2009 Hovinen kuului Jokereiden B-nuorten kapteenistoon. Dinamo Moskova varasi hänet 78. pelaajana KHL:n varaustilaisuudessa 2009. Kaudeksi 2009–2010 Hovinen siirtyi Espoo Bluesin A-nuoriin, josta hän palasi yhden välivuoden jälkeen takaisin Jokereiden A-nuoriin kaudeksi 2010–2011. Kaudella 2011–2012 Hovinen toimi joukkueen A-nuorten varakapteenina ja jakoi koko A-nuorten SM-liigan pudotuspelien tehotilaston voiton KalPan Mikael Seppälän kanssa lukemalla +8. Hän voitti kauden päätteeksi A-nuorten SM-hopeaa. Hovinen debytoi kauden aikana myös miesten peleissä pelattuaan 20 Mestis-ottelua lainalla Kiekko-Vantaassa tehopistein 3+5=8.

Huhtikuussa 2012 Hovinen teki kaksivuotisen SM-liigasopimuksen Tampereen Ilveksen kanssa. Hän teki liigadebyyttinsä kauden 2012–2013 avauskierroksella 14. syyskuuta 2012 paikallisvastustaja Tapparaa vastaan. Hovinen keräsi ottelusta teholukeman –1. Kaikkiaan hän pelasi tulokaskautensa aikana 26 runkosarjaottelua tehden neljä syöttöpistettä, kunnes Hovisen kauden ainoassa A-junioriottelussa tullut aivotärähdys päätti hänen kautensa joulukuussa 2012. Hovisen aivotärähdyksen jälkioireet jatkuivat vielä pitkälle kaudella 2013–2014. Hän ei pelannut Ilveksessä otteluakaan, vaan Hovisen kuntouduttua seura lainasi hänet loppukaudeksi Lempäälän Kisaan helmikuussa 2012. Lokakuussa 2014 hän jatkoi LeKissä aluksi ottelukohtaisella sopimuksella oltuaan ilman sopimusta alkukauden 2014–2015.

Kaudeksi 2015–2016 Hovinen teki vuoden mittaisen sopimuksen Heinolan Peliittojen kanssa. Hän harjoitteli kesällä 2015 seuran yhteistyöjoukkue Pelicansin kanssa ja Hovinen teki lopulta sarjatasoa ylemmäs 2+1-vuotisen sopimuksen joukkueen kanssa elokuussa 2015. Hänen kautensa jäi lopulta kuitenkin vain 14 runkosarja- ja viiden playoff-ottelun mittaiseksi loukkaantumisen vuoksi. Kaudella 2016–2017 Hovinen pelasi Pelicansin ohella myös neljä ottelua lainalla Peliitoissa. Hän teki Pelicansissa liigauransa avausmaalin 8. tammikuuta 2017 vieraissa Tampereen Ilvestä vastaan. Hovisen osuma jäi Pelicansin 1–4-voittoon päättyneen ottelun ratkaisumaaliksi. Hän keräsi ottelusta teholukeman +3. Jari Viitala valitsi Hovisen ottelun Alumnien tähtien kakkostähdeksi. Hän pelasi kuitenkin polvivaivojen vuoksi SM-liigassa vain 19 runkosarjaottelua.

Hovinen jatkoi polvivaivoistaan kuntoutumista kaudella 2017–2018, jolloin hän harjoitteli pääasiassa omatoimisesti. Hovinen etsi kuntouduttuaan seuraa pitkään, kunnes elokuussa 2018 hän siirtyi try-outille Tanskan Metal Ligaenin Herlev Eaglesiin. Hovinen hankittiin ensisijaisesti paikkaamaan henkilökohtaisista syistä lähteneen Todd Perryn jättämää aukkoa. Hovinen jäi kuitenkin ilman jatkosopimusta syyskuussa, kun hänen polvivaivansa jatkuivat vain yhden harjoitusottelun jälkeen. Kuntouduttuaan Hovinen harjoitteli syksyn mittaan Lempäälän Kisan Mestis-joukkueen kanssa omien sanojensa mukaan 5-6 viikkoa, kunnes joulukuussa hän siirtyi kuukauden mittaisella try-out -sopimuksella Puolan Polska Hokej Ligan Podhale Nowy Targiin. Joukkuetta valmensi Hoviselle Jokereiden A-nuorista tuttu Tomek Valtonen. Hän pelasi siellä kauden loppuun.

Lokakuussa 2019 Hovinen siirtyi monikansallisen Erste Ligan unkarilaisjoukkue HK Budapestiin oltuaan ilman sopimusta alkukauden 2019–2020. Joulukuun lopulla hän palasi Suomeen ja siirtyi loppukauden kattavalla sopimuksella Mestis-joukkue Kooveehen. Syyskuussa 2020 Hovinen teki seuran kanssa vuoden mittaisen jatkosopimuksen, kuten taas heinäkuussa 2021. Hän pelasi vain yhden Suomen Cupin ottelun, kunnes syyskuussa Koovee tiedotti Hovisen käyttävän sopimuksessaan olleen option ulkomaille siirtymisestä ja siirtyvän Ruotsiin. Noin viikkoa myöhemmin hänen vahvistettiin siirtyvän kauden 2021–2022 kattavalla sopimuksella maan kolmanneksi korkeimmalle sarjatasolle HockeyEttan-joukkue Mörrums GoIS IK:hon.

Hovinen palasi kaudeksi 2022–2023 vuoden mittaisella sopimuksella Kooveen Mestis-joukkueeseen.

### Maajoukkueura

Hovinen pelasi alle 20-vuotiaiden MM-kilpailuissa vuonna 2012, jolloin hän jakoi Suomen sisäisen tehotilaston voiton Markus Granlundin kanssa lukemalla +5. Hovinen pelasi myös alle 18-vuotiaiden MM-kilpailuissa vuonna 2010, jolloin hän voitti pronssia. Hovinen pelasi myös alle 18-vuotiaiden Ivan Hlinkan muistoturnauksessa vuonna 2009.

Hovinen edusti myös Suomen alle 17-vuotiaiden maajoukkuetta Euroopan nuorten olympiafestivaaleilla ja World U-17 Hockey Challengessa vuonna 2009, joista ensimmäinen turnaus päättyi pronssiin. Hän toimi molemissa turnauksissa joukkueensa varakapteenina. Yhteensä Hovinen on pelannut 16 nuorten ja 49 poikien maaottelua.

Muuta
-----

Hovisen isoveljet Rami ja Niko ovat pelanneet myös jääkiekkoa. Vanhempi isoveli Rami pelasi puolustajana kolme SM-liigaottelua Helsingin IFK:ssa kaudella 2005–2006 ja nuorempi isoveli Niko pelaa maalivahtina Vaasan Sportin SM-liigajoukkueessa. Niko kuului myös vuoden 2011 maailmanmestarijoukkueeseen.

Miron isä on keihäänheiton kaksinkertainen Suomen-mestari Seppo Hovinen ja äiti Ulla Hovinen (o.s. Lundholm) on kiekonheiton nelinkertainen Suomen-mestari.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2009–2010 | Blues | A-SM | 28 | 0 | 2 | 2 | 12 | – | – | – | – | – | U18 | 6 | 1 | 0 | 1 | 33 |
| 2010–2011 | Jokerit | A-SM | 31 | 2 | 4 | 6 | 2 | 9 | 0 | 0 | 0 | 4 |
| 2011–2012 | Jokerit | A-SM | 21 | 2 | 6 | 8 | 33 | 12 | 2 | 1 | 3 | 8 | JMM | 7 | 0 | 0 | 0 | 2 |
|  | Kiekko-Vantaa | Mestis | 20 | 3 | 5 | 8 | 10 | – | – | – | – | – |
| 2012–2013 | Ilves | A-SM | 1 | 0 | 0 | 0 | 0 | – | – | – | – | – |
|  | Ilves | SM-liiga | 26 | 0 | 4 | 4 | 4 | – | – | – | – | – |
| 2013–2014 | LeKi | Mestis | 14 | 2 | 1 | 3 | 8 | – | – | – | – | – |
| 2014–2015 | LeKi | Mestis | 39 | 3 | 5 | 8 | 8 | 5 | 2 | 0 | 2 | 25 |
| 2015–2016 | Pelicans | SM-liiga | 14 | 0 | 0 | 0 | 4 | 5 | 0 | 0 | 0 | 2 |
| 2016–2017 | Pelicans | SM-liiga | 19 | 1 | 2 | 3 | 4 | – | – | – | – | – |
|  | Peliitat | Mestis | 4 | 0 | 0 | 0 | 2 | – | – | – | – | – |
| 2017–2018 | ei pelannut |  |  |  |  |  |  |  |  |  |  |  |
| 2018–2019 | Podhale Nowy Targ | Puola | 12 | 4 | 2 | 6 | 4 | 15 | 2 | 2 | 4 | 2 |
| 2019–2020 | HK Budapest | Erste Liga | 15 | 2 | 3 | 5 | 10 | – | – | – | – | – |
|  | KOOVEE | Mestis | 20 | 1 | 3 | 4 | 4 | – | – | – | – | – |
| 2020–2021 | KOOVEE | Mestis | 19 | 0 | 2 | 2 | 2 | – | – | – | – | – |
| 2021–2022 | Mörrums GoIS IK | HockeyEttan | 30 | 1 | 3 | 4 | 16 | – | – | – | – | – |
| 3 kautta | yhteensä | SM-liiga | 59 | 1 | 6 | 7 | 12 | 5 | 0 | 0 | 0 | 2 |
| 6 kautta | yhteensä | Mestis | 116 | 9 | 16 | 25 | 36 | 5 | 2 | 0 | 2 | 25 |
| 1 kausi | yhteensä | Erste Liga | 15 | 2 | 3 | 5 | 10 | – | – | – | – | – |
| 1 kausi | yhteensä | Puola | 12 | 4 | 2 | 6 | 4 | 15 | 2 | 2 | 4 | 2 |

Lähteet
-------

* Miro Hovinen The Internet Hockey Databasessa (englanniksi)
* Miro Hovinen Eurohockey-sivustolla (englanniksi)
* Miro Hovinen *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Miro Hovinen *Elite Prospects*. Everysport Media Group AB.  (englanniksi)
2. ↑  Ilvekselle apuvalmentajat ja kaksi pelaajaa *Jatkoaika.com*.  27.4.2012. Jatkoaika r.y. Viitattu 25.10.2015.
3. ↑  Game detail: 14 Sep 2012, Ilves Tampere - Tappara Tampere *Eurohockey.com*.  14.9.2012. European Ice Hockey Online AB & eSports.cz s.r.o. Viitattu 21.9.2020. (englanniksi)
4. ↑  Arponen, Miika: Ilveksen pelaaja-arvioinnit 2012–13 *Jatkoaika.com*.  12.4.2013. Jatkoaika r.y. Viitattu 25.10.2015.
5. ↑  Kalliosaari palaa LeKi-hyökkäykseen *Jatkoaika.com*.  13.2.2014. Jatkoaika r.y. Viitattu 25.10.2015.
6. ↑  Hovinen tilkitsemään LeKin takalinjoja *Jatkoaika.com*.  15.10.2014. Jatkoaika r.y. Viitattu 25.10.2015.
7. ↑  Peliittojen puolustukseen täydennystä – Eerola palaa Heinolaan *Jatkoaika.com*.  22.6.2015. Jatkoaika r.y. Viitattu 25.10.2015.
8. ↑  Peliittapuolustaja jatkaa matkaansa Lahteen *Jatkoaika.com*.  21.8.2015. Jatkoaika r.y. Viitattu 25.10.2015.
9. ↑  Ottelutilastot *liiga.fi*.  8.2.2017. Jääkiekon SM-liiga Oy. Viitattu 8.2.2017.
10. ↑  Otteluseuranta *liiga.fi*.  8.2.2017. Jääkiekon SM-liiga Oy. Viitattu 8.2.2017.
11. ↑  Todd Perry bliver hjemme – erstatning fundet *herleveagles.dk*.  24.8.2018. Herlev Eagles.  Arkistoitu 21.12.2018. Viitattu 21.12.2018. (tanskaksi)
12. ↑  Søvsø, Michael: Herlevs finske back rejser hjem med knæskade *faceoff.dk*.  24.8.2018. Faceoff.  Arkistoitu 21.12.2018. Viitattu 21.12.2018. (tanskaksi)
13. ↑  Koivunen, Tommi: Entinen Pikkuleijonien puolustaja Miro Hovinen pääsee viimein pelaamaan – "Tätä on odotettu 1,5 vuotta" *is.fi*.  20.12.2018. Sanoma Media Finland Oy. Viitattu 21.12.2018.
14. ↑  Kaksi entistä liigakiekkoilijaa suuntaa Unkarin kaukaloihin *Sportti.com*.  11.10.2019. Sport Content Oy. Viitattu 21.12.2018.
15. ↑  Lahtinen, Matias: KOOVEE vahvisti puolustustaan Miro Hovisella *Jatkoaika.com*.  29.12.2019. Jatkoaika r.y. Viitattu 30.12.2019.
16. ↑  Määttä, Arto: KOOVEE teki jatkosopimuksen entisen liigapuolustajan kanssa − Miro Hovinen jatkaa Tampereella *Jatkoaika.com*.  21.9.2020. Jatkoaika r.y. Viitattu 21.9.2020.
17. ↑  Puolustuksessa jatkaa myös kokenut Miro Hovinen. *facebook.com*.  29.7.2021. KOOVEE Hockey Oy. Viitattu 2.8.2021.
18. ↑  Lahtinen, Matias: Miro Hovinen matkustaa sopimusoption ansiosta KOOVEEsta Ruotsiin *Jatkoaika.com*.  6.9.2021. Jatkoaika r.y. Viitattu 7.9.2021.
19. ↑  Varmt välkommen, Miro Hovinen *hockeyettan.se*.  13.9.2021. Hockeyettan. Viitattu 13.9.2021. (ruotsiksi)
20. ↑  Viimeisetkin sopimukset julki – KOOVEE valmis kamppailemaan mestaruudesta *tampereenkoovee.fi*.  30.6.2022. KOOVEE Hockey Oy. Viitattu 27.1.2023.
21. ↑  Elite Prospects - Finland U20 *eliteprospects.com*. Everysport Media Group AB. Viitattu 30.12.2019. (englanniksi)
22. ↑  2009 U18 Memorial of Ivan Hlinka *HockeySlovakia.sk*. Slovenský zväz ľadového hokeja. Viitattu 30.12.2019. (slovakiksi)
23. ↑  Rami Hovinen *Elite Prospects*. Everysport Media Group AB.  (englanniksi)
24. ↑  Niko Hovinen *Elite Prospects*. Everysport Media Group AB.  (englanniksi)
25. ↑  Hovisen perhe täynnä huippu-urheilijoita *ksml.fi*.  24.9.2008. Keski-Suomen Media Oy. Viitattu 5.12.2011.